মালিনী ভট্টাচার্য কবিতা মিলনসাগর Malini Bhattacharya Poetry MILANSAGAR
কবি মালিনী ভট্টাচার্য – জন্মগ্রহণ করেন অবিভক্ত বাংলার ঢাকায়।
তিনি কলকাতার যাদবপুর বিশ্ববিদ্যালয় থেকে এম.এ. পি.এইচডি. নিয়ে পাশ করে, ১৯৬৪ থেকে ২০০৩
পর্যন্ত যাদবপুর বিশ্ববিদ্যালয়েই ইংরেজী ভাষার অধ্যাপনা করেছেন। ২০০০ থেকে ২০০৩ সাল পর্যন্ত তিনি
যাদবপুর বিশ্ববিদ্যালয়ের মানবীবিদ্যাচর্চা কেন্দ্রের ডিরেক্টর পদে আসীন ছিলেন।
ভারতের মার্ক্সবাদী কমিউনিস্ট পার্টির প্রার্থী হিসেবে তিনি যাদবপুর কেন্দ্র থেকে লোকসভার সদস্য
নির্বাচিত হয়েছিলেন ১৯৮৯ থেকে ১৯৯৬ সাল পর্যন্ত।
তিনি বিভিন্ন সময়ে বহু রাজনৈতিক এবং অরাজনৈতিক পদ অলংকৃত করেছেন। পশ্চিমবঙ্গ মহিলা
কমিশনের সদস্য ছিলেন ১৯৯৮ থেকে ২০০৪ পর্যন্ত। জাতীয় মহিলা কমিশনের সদস্য ছিলেন ২০০৫ থেকে
২০০৮ সাল পর্যন্ত। ২০০৮ থেকে ২০১১ সাল পর্যন্ত ছিলেন পশ্চিমবঙ্গ মহিলা কমিশনের সভানেত্রী। ২০০৫
থেকে ২০১১ সাল পর্যন্ত ছিলেন পশ্চিমবঙ্গের লোক-সংস্কৃতি ও আদিবাসী সংস্কৃতি কেন্দ্রের সহ-সভাপতি।
তাঁর বাংলা ভাষায় উল্লেখনীয় কাজ ও প্রকাশনার মধ্যে রয়েছে “কবিয়াল গুরুদাস পাল” (প্রদীপ্ত বাগচির
সঙ্গে),  “মুসলিম মেয়েদের বিয়ের গান”, “মানিক বন্দ্যোপাধ্যায় : জীবনী” প্রভৃতি। এ ছাড়া ইংরেজী গ্রন্থের
মধ্যে রয়েছে  “Perspectives in Women’s Studies.’ Globalization” (ed), “Manik Bandyopadhyay
Selected Stories’ (ed)”, “In Radha’s name : widows and other women in Brindaban” প্রভৃতি।
কবিতা ও সংগীতেও তাঁর সহজ বিচরণ। আমরা তাঁর দুটি গণসংগীত এবং দুটি আধুনিক কবিতা এখানে
তুললাম। আমরা মিলনসাগরে  কবি মালিনী ভট্টাচার্যর কবিতা তুলে আগামী প্রজন্মের কাছে পৌঁছে দিতে
পারলে আমাদের এই প্রচেষ্টা সার্থক মনে করবো।
উত্স -  নমিতা চৌধুরী ও অনিন্দিতা বসু সান্যাল সম্পাদিত, মহিলা কবিদের বাংলা কবিতা সংকলন
.         দামিনী ১৪০০ - ২০০০।
.         হিন্দুস্থান টাইমস
কবি মালিনী ভট্টাচার্যর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২২.০৭.২০১৩
...